हरदोई। अलग-अलग थाना क्षेत्रों में हुए विवाद में एक महिला सहित तीन लोग घायल हो गए, जिसमें दो का अस्पताल में इलाज चल रहा है।
कोतवाली देहात क्षेत्र के ग्राम कोडरा निवासी राम स्वरूप का उसके भाई रघुवीर के साथ विवाद चल रहा है। शनिवार की सुबह रघुवीर नशे में गाली गलौज करने लगा। जिसका विरोध किया। इस पर वह उसे मारने लगा। राम स्वरूप को बचाने उसकी पत्नी रामवती पहुंची तो उसे रघुवीर ने उसे भी मारा पीटा, इससे उसके सिर में गंभीर चोटें आई। इधर, लोनार क्षेत्र के सवायजपुर निवासी 25 वर्षीय महेंद्र पुत्र श्रीचंद्र को गांव निवासी हरिवंश और हरिवदन ने लाठी डंडों से पीट कर घायल कर दिया। महेंद्र ने बताया कि उनके खेत में नील गाय घुस आई थी। उसने नील गाय को भगाया तो वह हरिवंश के खेत में चली गई। इस पर उन लोगों ने उससे मारा पीटा। घटना की सूचना पुलिस को दी गई है।